สอบถามหน่อยครับ ผมมีอาการคันบริเวณถุงอัณฑะ จะเป็นช่วงเวลาเย็น และกลางคืน เป๋นมานานหลายปีแล้วครับ ไม่ทราบว่าผมจะซื้อยาตัวใหนมาทาได้บ้างครับ
สวัสดีค่ะ อาการคันบริเวณถุงอัณฑะ อาจเกิดจาก-อาการติดเชื้อราที่ปลายอวัยวะเพศชายทำให้เกิดอาการอักเสบของปลายอวัยวะเพศชาย-ผื่นผิวหนังอักเสบ-รูขุมขนอักสบหรืออุดตัน-คันจากการระคายเคืองจากความแห้งควรพบแพทย์เพื่อตรวจให้ได้การวินิจฉัยที่แน่นอนก่อน และอาจต้องขูดตรวจดูเชื้อราร่วมด้วยการรักษา ควรดูแลความสะอาดของอวัยวะเพศ โดยการร่นหนังหุ้มปลายอวัยวะเพศขึ้น แล้วใช้น้ำเปล่าทำความสะอาดส่วนปลายของอวัยวะเพศอย่างนุ่มนวล อาจใช้สบู่ที่อ่อนโยนต่อผิวทำความสะอาดร่วมด้วย ใส่เสื้อผ้าที่ระบายอากาศได้ดีไม่อับชื้น ส่วนยาที่ใช้นั้นถ้าเป็นการติดเชื้อราจริงจะใช้ยาฆ่าเชื้อราเฉพาะที่ และอาจใช้ครีมที่มีสเตียรอยด์อ่อน ๆ ผสมกับยาปฏิชีวนะทาในบริเวณที่อักเสบ เพื่อช่วยลดการอักเสบในระยะแรก ๆ ของการรักษา